
UNHCR cu donacion di AEDS (automated 
external defibrillator) na CMO Aruba 


Nunca CAft a forsa gobierno pa 
no hinca 16 miyon den RWZI 
Cu investigacion andando maestro 
ta sigui traha cu mucha 


Cas a kima completamente na Sabana 
Basora lagando famia desampara 

CASI shete aña cu gabinete Wever Croes I y II ta na mando, 
e problemanan of miho bisa excuus, ta kedando mesun cos 
ya cu aki na Aruba e Prome Minister ta papia algo, mientras 
cu na Hulanda tanto CAft como gobierno Hulandes, ta papia 
algo net lo contrario. 


Sea ta e Hulandesnan no ta compronde ‘geen sikkepit’ di 
Papiamento of ta Prome Minister Evelyn Wever-Croes ta 
insisti pa trata di pone nan mustra malo den bista di pueblo 
di Aruba. 


Recientemente e lider di MEP a bin dilanti den un entrevista, 
mencionando cu ta presion di CAft a pone cu su gobierno 
lo a dicidi di saca e suma di 16 miyon cu tabatin den presu- 
puesto 2023, for di presupuesto loke a pone cu no tabatin 
fondo financiero pa atende cu e problema di e instalacion na 
Bubali aki. 


Den un declaracion den un entrevista, Prome Minister Wever- 
Croes tabatin e curashi di mustra cu ta bou presion di CAft, 
su gobierno mester a elimina e suma di 16 miyon aki for 
di presupuesto 2023, loke a crea un crisis mas grandi cu e 
sistema di purificacion di awa di riool aki. 


Un ponencia simplemente for di sla, totalmente incorecto 
sabiendo cu CAft hasta den un di su relatonan, a mustra 
riba e importancia di e 16 miyon aki pa atende cu e planta di 
purificacion aki pa asina soluciona of alivia e situacion deli- 
cado cu tin te ainda na e sitio aki. 


EXIGENCIA 
Unico exigencia di CAft of segun Prome Minister ta pretende 
di mustra como presion, ta e echo cu den dos of tres repor- 
tahe, a pidi pa gobierno di Evelyn Wever-Croes pa duna un 
“specificacion” of un “aclaracion” con e suma di 16 miyon 
aki lo wordo gasta. 


Nada mas ya cu nunca CAft a trata di boycott e plan di repa- 
racion di RWZI aki pero gabinete Wever-Croes II, a dicidi cu 
e suma di placa aki di 16 miyon florin, tabata mas valioso 
pa su gobierno cumpli cu demanda di reduccion di gasto di 
gobierno. 


Nunca mas gobierno di Evelyn a pone un florin bek pa haci 
algo cu e planta, al contrario a purba si tira e proyecto aki 
den scochi di diferente departamento di Gobierno, entre nan 
haci DOW responsabel cu esaki, despues a dicidi di purba 
pone pa WEB Aruba NV atende cu esaki, a trata di intro- 
duci un ley caminda lo cobra e bishitantenan di Aruba cierto 
suma cu lo mester sirbi pa financia reparacion y mantencion 
di RWZI pero ainda NO tin solucion. 


Awo cu Prome Minister Evelyn Wever-Croes ta troce e berdad 
un biaha mas, ta responsabilidad di e Minister di Integridad, 
Ursell Arends bin dilanti y splica pueblo manera mester ta, 
kico a pasa y di con su gobierno cu e ta forma parti di dje, 
a dicidi di saca e suma di 16 miyon for di presupuesto 2023 
sin duna hustificacion!! 


Nunca CAft a forsa gobierno pa no hinca 16 miyon den RWZI 

NINGUN hende kier papia riba e caso, ningun instancia 
kier informa kico ta pasando pero tin un situacion suma- 
mente delicado andando pa algun siman caba, esta di inicio 
di un investigacion di abuso sexual contra un mucha menor 
di edad. 


Lo mas serio di e situacion aki ta e echo cu autoridad ‘apar- 
entemente’ ya a haya informacion riba e incidente serio aki, 
ainda no a tuma medida contra di e maestro aki kende ta 
wordo permiti pa sigui duna les na e scol caminda cu e ta 
traha. 


Sin duda ta un caso sumamente serio, hopi delicado ya cu tin 
un mucha ya hopi afecta luchando cu e experiencia abusivo 
cu el a pasa aden pero ainda no tin indicacion cu autoridad 
a bay piki e homber aki y inicia cu e investigacion delicado 
aki. 


Di con e ta scondi ainda no tin hustificacion ya cu hasta ta 
existi e posibilidad di e maestro aki lo a comete mas acto 
cu mas alumno y cu nan lo por ta parti di e investigacion 
andando contra di e maestro aki. 


Loke ta preocupante pa hende cu ta na altura di e caso aki, 
ta e echo cu e solo echo cu tin indicacion cu algo malo a 
sosode cu alumno di un scol, directiva di e scol mester a 
interveni y pone e maestro aki riba ‘non actief’ te ora cu 
aclaria tur loke a bin dilanti y cu ta bayendo rond den comu- 
nidad. 


E ta un caso hopi sensitivo, hopi delicado ya cu tin menor di 
edad den e asunto aki, cual criatura a wordo afecta formal- 
mente pa e incidente aki y a ricibi tratamento na Hulanda 
pa e problemanan cu el a encontra despues di e incidente 
lamentabel aki. 


Informacion ricibi riba e incidente aki ta mustra cu e posi- 
bilidad cu lo tin mas criatura cu kende e maestro aki lo a 
mishi cu nan pero cu probablemente ta tratando di haya tur 
pa coopera pa e victimanan duna informacion pa di e forma 
aki cuminsa cu e proceso penal contra di e maestro aki. E 
situacion ta serio pero ainda autoridad no ta dunando infor- 
macion riba e caso aki ya cu e ta den un fase di investiga- 
cion inicial y tampoco kier a confirma cu e caso aki ta wordo 
investiga profundamente. 


Den caso di abuso 


Cu investigacion andando maestro ta sigui traha cu mucha 

DEN cuadro di Día Mundial di Siguridad y Salud na trabou, 
UNCHR a haci donacion di 7 AEDs na CMO Aruba. 


Algun di e AED’s lo wordo pone den e edificio den cual CMO 
ta ubica ya cu tin 4 otro departamento di Gobierno cu gran 
cantidad di empleado y e AED’s lo sigura un ambiente di 
siguridad na trabou pa tur personal. E otro AEDs lo wordo 
ubica strategicamente den e CMO Mobile Medical Unit cu ta 
wordo uza den evento y actividad grandi y durante emer- 
gencia. Tambe lo inclui algun AEDs den e vehiculonan di 
emergencia di CMO cu ta disponibel 24 ora. Tur personal cu 
ta uza a ekiponan menciona a haya e training necesario. 
“Garantisa acceso na servicio esencial di salud esencial pa 
tur residente di Aruba, ta di suma importancia pa UNHCR”, 
Irene van Rij, Head of National Office pa Aruba y Corsou, a 
enfatisa.” E AEDnan lo ta beneficioso p’e comunidad local y 
tambe p’e migrante y e refugiadonan na Aruba”. 


Ya pa algun aña caba ta existi un bon relacion di colabora- 
cion entre UNHCR y CMO Aruba. UNHCR a haci donacion di 
58 unit (RHU) cu a keda usa pa reforsa e infrastructura nece- 
sario durante pandemia y nan ta sigui wordo uza durante 
varios otro evento y actividad tambe. Durante pandemia, 
UNHCR a haci donacion adicional di varios producto y ekipo 
di proteccion esencial. 


“E meta principal di CMO ta pa garantisa siguridad y biene- 
star di henter e comunidad, specialmetne den tempo di crisis. 
Durante e ultimo añanan, e apoyo, cooperacion y colabora- 
cion di parti di UNHCR tabata fundamental y masha aprecia. 
Nos ta contento y agradecido cu e donacion generoso aki”, 
Eurico (Rino) Hermans, Director di CMO, a indica. 


E colaboracion entre CMO y UNHCR ta resalta e importancia 
di ta prepara pa crisis y emergencia, pa asina garantisa un 
futuro mas saludabel y sigur par Aruba y su residentenan. 


Presente n’e entrega di donacion - UNHCR: Sra. Irene van 
Rij, Head National Office Aruba & Curacao y Sra. Maya 
Soumah, Associate Protection Officer. Di parti di CMO Sr. 


Rino Hermans, Director Sr. Rene Ridderstaat y Sra. Yvonne 
Geerman-Quant y Sra. Gina Lopez-Gnecco, Ketenmanager. 
Tocante UNHCR 
UNHCR, e agencia di UN pa refugiado, ta un organisacion 
global dedica na salba bida, proteha derecho y construi 
un miho futuro p'e personanan kendenan ta obliga di huy 
for di nan hogar debi na conflicto y persecucion. UNHCR 
ta lidera accion internacional pa proteha e refugiadonan, e 
comunidadnan cu a keda desplasa forsosamente y esunnan 
desplasa. UNHCR ta brinda asistencia vital, ta yuda salva- 
guardia derecho humano fundamental y ta desaroya solu- 
cion cu ta garantisa cu e personanan tin un luga sigur yama 
hogar unda nan por construi un miho futuro. UNHCR tambe 
ta garantisa cu esunnan desplasa haya un nacionalidad. 
UNHCR ta activo den mas di 130 pais y ta uza nan experi- 
encia pa proteha y cuida miyones di persona. 


Tocante CMO Aruba 
Crisis Management Office Aruba (CMO) ta un organisacion 
fundamental y multifacetico responsabel pa maneha tur 
situacion di crisis y emergencia y ta encarga cu coordina- 
cion di accion integral riba escala nacional. CMO ta hunga 
un papel crucial den fortalece e preparacion y resiliencia 
necesario gubernamental y pa su residentenan, garanti- 
sando siguridad publico y facilitando accion rapido y efec- 
tivo pa mantene continuidad di operacion. 


UNHCR a haci donacion di AEDS (automated 
external defibrillator) na CMO Aruba 

DEN cuadro di e Ocasion General, diabierna mainta 26 di 
april 2024 a tuma luga e otorgamento anual 
di Condecoracion Real n'e Cas Ceremonial di 
Gobernador. Gobernador di Aruba, Su Excelencia 
Alfonso Boekhoudt, a haci entrega di e condec- 
oracionnan Arubano. E aña aki a condecora 18 
Arubiano. 


A condecora e siguiente persona como ‘Officier 
in de Orde van Oranje-Nassau’: 
• señora Nicole Lucia Maria Hoevertsz 
A condecora e siguiente personanan como 
‘Ridder in de Orde van Oranje-Nassau’: • señor 
Hendrikus Antonio Eldemiro van Gaalen 
• señor Ricardo Omar Gogorza 
• señor Gerard Leendert van Vliet 
• señora Annemarie Johanna van Vliet-Melchers 
A condecora e siguiente personanan como ‘Lid 
in de Orde van Oranje-Nassau’: 


• señor Ronald Paul van den Berg 
• señor Hugh Drummond Connor 
• señora Désirée Geneviève Croes 
• señora Jeanette Violette Ivony Croes-Fingal 
• señora Swinda Martha Claire Dumfries 
• señora Martha Esmeralda Gomez-Winterdaal 
• señora Mirtha Maria Cabrini de Haseth-Bislik 
• señor Edgard Cristobal Kelkboom 
• señora Wilma Valeria Kuiperi-Jansen 
• señora Gertruida Margarita Lampe-Jansen 
• señora Helena Carmen Maduro 
• señor Robert Anthony Reeberg 
• señor Dionisio Fecito Richardson 
Señora Hoevertsz y señor Van Gaalen lo ricibi 
nan condecoracion na un fecha ainda pa deter- 
mina, pa motibo di nan tabata ausente na e 


momento di e Ocasion General. 


Diesocho Arubiano a ricibi nan Condecoracion Real 

DEN ultimo añanan, implementacion di impuesto riba 
(producto cu ta contene) sucu a lanta un debate fuerte. 
Desde 2019 y kisas hasta prome. Entre e defensornan di 
salud publico y esunnan cu ta desconfia di e posibel reper- 
cusionnan economico y social. Den e curason di e tema aki 
tin e pregunta fundamental: E ta un impuesto riba sucu pa 
mehora salud di hende, of un medida indesea riba poblacion 
y industria? 


E defensornan di impuesto riba sucu ta argumenta cu esaki ta 
esencial pa trata e problemanan alarmante di salud publico 
asocia cu consumo excesivo di sucu, particularmente den 
refresco. E bebidanan aki, cu ta yena cu sucu y su reempla- 
sante artificial, ta wordo relaciona cu un cantidad grandi di 
problema di salud, incluyendo obesidad, diabetes tipo 2 y 
malesa cardiovascular. 


Imponiendo impuesto riba bebida cu ta contene sucu, e 
defensornan ta kere cu e consumidornan lo wordo desvia 
pa consumi e alternativanan mas saludabel, manera awa 
of bebida abou den sucu, fomentando asina miho habito di 
come y un miho resultado general di salud entre e pobla- 
cion. 


Ademas, e partidonan ta enfatisa e entrada potencial genera 
pa e impuesto riba sucu, cu por canalisa pa iniciativa y inter- 
vencion di salud publico. E fondonan aki por ta asigna na 
subsidia opcionnan di cuminda mas saludabel, financia 
campaña di educacion sanitario of reforsa servicsio di salud 
publico. Di e forma aki, impuesto riba sucu ta sirbi como un 
medio pa atende cu e causa fundamental di malesa rela- 
ciona cu dieta y promove bienestar general. 


Sinembargo, esunnan cu ta opone na impuesto riba sucu 
ta presenta preocupacion valido tocante su posibel conse- 
cuencianan negativo, particularmente su impacto despro- 
porcional riba persona y famia di entrada abou. 
E critico ta argumenta cu e impuestonan aki ta amplia e 
desigualdad existente door di impone un carga financiero 
inhusto riba esunnan cu menos por paga nan. Ademas, e 
oponentenan ta enfatisa e importancia di e escogencia 


di consumido y e responsabilidad personal den decision 
dietetico, bogando pa campaña di educacion y consciencia 
como un alternativa mas efectivo na intervencion di gobi- 
erno. 


Ademas, a expresa temor tocante e repercusionnan 
economico di impuesto riba sucu, specialmente den e indus- 
trianan manera e sector di horeca. E oponentenan ta adverti 
di posibel perdida di trabou, bahada den benta y hasta e 
aparicion di actividad riba mercado preto (black market) 
den caso cu e prijsnan subi pa motibo di impuesto. 


A pesar di e debate cu ta tumando luga, e paisnan rond 
mundo ta tumando medida proactivo pa atende cu e retonan 
di salud publico cu consumo di sucu ta trece dilanti door 
di implementacion di impuesto riba e productonan cu ta 
contene sucu. Mexico ta un pionero den e sentido aki, intro- 
duciendo un impuesto nacional riba bebida conteniendo 
sucu na 2014. Estudio a indica un disminucion significa- 
tivo den consumo, particularmente entre e poblacionnan 
di entrada abao, aunke e impacto riba salud a largo plaso 
ainda ta bou di investigacion. 


Siguiendo su ehempel, Reino Uni a implementa e impuesto 
riba Industria di Refresco na 2018, dirigi riba bebida cu 
contenido halto di sucu. E prome datonan ta sugeri un reduc- 
cion den nivel di sucu den bebida y un cambio p'e alterna- 
tivanan mas saludabel mientras e empresanan ta reformula 
nan producto pa evita impuesto mas halto. 


Francia tambe a implementa un impuesto riba bebida cu ta 
contene sucu na 2012, cu entrada destina pa iniciativa di 
salud. Mientras cu tin un disminucion den consumo, ainda ta 
evaluando e impacto general riba resultado di salud. 


Noruega, un di e prome paisnan cu a adopta impuesto riba 
sucu na 1981, a mira un bahada constante den e consumo 
di bebida cu sucu durante tempo. E impuesto, cu ta wordo 
ahusta periodicamente pa refleha cambio den e patron- 
chinan di consumo, a contribuí na mehoracion di e custum- 
bernan di cuminda entre e Noruechinan. 


Sugar Tax 


E Impacto Global di Impuesto riba sucu 

Sur Africa a uni cu e fila di nacion cu ta implementa impuesto 
riba sucu na 2018, introduciendo un impuesto riba bebida 
cu ta contene sucu pa combati e indice creciente di obes- 
idad. E prome datonan ta indica un reduccion den consumo, 
particularmente entre e gruponan di entrada abou. 


Mas aleu di e ehempelnan aki, e paisnan manera Chile, 
Tailandia, Portugal, Barbados y Saudi Arabia tambe a 
adopta impuesto riba sucu como parti di nan strategia di 
salud publico. E medidanan aki a produci reduccion den 
consumo di bebida cu ta contene sucu y a causa cambio 
den e comportacion di e consumidor y e formulacion di e 
producto. 


Mientras cu e efectividad di impuesto riba sucu por varia 
segun factor manera implementacion y cumplimento, sin 
duda nan ta representa un paso significativo pa promove 
habito alimenticio mas saludabel y mehora salud general 
di e poblacion. Mientras e gobiernonan ta sigui afronta e 
reto global di consumo excesivo di sucu, impuesto riba sucu 
ta keda un herment valioso den e lucha contra obesidad y 
problema di salud relaciona cu esaki. 


Na Aruba a trece e idea aki un par di biaha dilanti pero hopi 


lihe a wordo bari for di mesa. No ta un secreto cu Aruba 
tambe tin su retonan pa malesa causa pa consumo exce- 
sivo di sucu pero simplemente pueblo no por paga ainda 
mas impuesto. Ya caba ta papia di un sueldo minimo cu no 
ta yega, y cu ta leu di yega e bestaansminimum. Sinembargo 
algo mester wordo haci, p'esaki, spera cu e expertonan den 
e materia ta buscando solucion y no ta wardando opcion cay 
for di shelo. 

DIAHUEBS mainta 25 di april, Prome Minister Evelyn Wever- 
Croes a reuni na DOW cu e director y su ekipo di profesional 
riba diferente tema cu tin pendiente. DOW ta un departa- 
mento importante y crucial den desaroyo di pais Aruba den 
loke ta trata careteranan y planficacion. 
Mirando cu e aña aki Gobierno tin mas fondo disponibel pa 
asfalta por mira tambe cu tin mas proyecto andando. Esaki 
ta bin cu su retonan, pasobra e capacidad na Aruba en 
general no ta asina grandi, y tin biaha un proyecto por keda 


pega, pero awo e retonan ey ta soluciona y ta bay continua 
cu e trabounan di asfalt rond di Aruba. 


Na e momentonan aki e proyecto di reconstruccion di 
caminda di High Rise Hotel a inicia, y asina otronan lo sigui 
na e debido tempo. Tin diferente criterio cu ta wordo mira 
prome cu reparti e trabounan den e districtonan rond di 
Aruba. Ta mira e necesidad, e careteranan mas frecuenta, 
esnan cu tin mas tempo wardando y ta mira cuanto cas tin 
den e vecindario. 


Tambe durante e reunion a trata e tema importante di RWZI, 
no solamente e plantanan na Bubali, sino tambe RWZI 
Parkietenbos y RWZI Zeewijk. A papia riba e retonan cu tin 
cu esakinan y e importancia y e urgencia cu tin pa e priva- 
tisacion. 


E ley ta na Parlamento awor aki y ta spera cu pronto por 
yega na privatisa e plantanan y asina esakinan lo bay den 
man di un compania estatal cual ta e compania Utilities. E 
compania estatal aki si tin e forsa y e capacidad financiero 
pa haci e inversion necesario pa alivia e situa- 
cion actual. 


E mandatario a indica cu ya den pasado Gobierno 
a purba di pone den e presupuesto 16 miyon 
florin pa inverti den RWZI, pero bou presion 
di e CAft (College Aruba financieel toezicht), 
Gobierno mester a kit’e debi na e situacion finan- 
ciero di pais Aruba. “Pa evita esey ta bay priva- 
tisa e planta, y aki cu DOW nos ta haciendo tur 
preparacion. Aparte di esey tambe a papia di e 
desaroyo di pais Aruba en general y nos a toca 
tur e temanan importante y relevante unda DOW 
mester di sosten di Gobierno pa por cumpli cu 
nan”, Prome Minister a expresa. 


E aña aki Gobierno tin mas fondo disponibel pa asfalta 


Prome Minister a reuni cu DOW 
riba varios proyecto andando 

Now Playing 


For Showtimes and online ticketing: www.caribbeancinemas.com 


A fever dream action film that follows Boy, a deaf person with a 
vibrant imagination. When his family is murdered, he is trained by a 
mysterious shaman to repress his childish imagination and become 
an instrument of death. 


Tashi, a former tennis prodigy turned coach is married to a cham- 
pion on a losing streak. Her strategy for her husband’s redemption 
takes a surprising turn when he must face off against his former 
best friend and Tashi’s former boyfriend. 


After leaving the business one year earlier, battle-scarred stuntman 
Colt Seavers springs back into action when the star of a big 
studio movie suddenly disappears. As the mystery surrounding 
the missing actor deepens, Colt soon finds himself ensnared in a 
sinister plot that pushes him to the edge of a fall more dangerous 
than any stunt. 


After receiving an order to be replaced in Operation Strix, Loid 
decides to help Anya win a cooking competition at Eden Academy, 
by making the director’s favorite meal in order to prevent his 
replacement. 


Boy Kills World 


challenger 


the fall guy 


spy x family 


code: 
White 

DIABIERNA atardi a sosode un accidente riba caminda na 
Santa Cruz, ora cu un Volvo colo cora a perde control y a 
bay dal den cura di un cas. E accidente a causa hopi preo- 
cupacion, pasobra e vehiculo a ricibi basta daño, y a alarma 
esunnan cu tabata cerca. 


Despues di e accidente, polis y ambulans a yega rapidam- 
ente n'e lugar. E señora cu tabata maneha e Volvo a keha di 
dolor y a bira malo despues cu el a boks. 


Polis a cera e area pa investiga causa di e accidente y pa 
sigura cu no tabatin hopi trafico cu a para ora cu nan ta 
investigando e situacion. 


Personal di ambulans a asisti e señora, cu tabata visible- 
mente cu dolor. A transporta e señora pa Horacio Oduber 
Hospital pa ricibi atencion medico, pasobra tabatin nece- 
sidad di cuidao avansa. A nota cu e daño na e Volvo tabata 
substantial y cu a afecta parti di e cura cas tambe. 


E accidente na Santa Cruz ta mustra cu mester tin atencion 
den trafico y cu ta importante pa mantene control y sigui 
regulacion di trafico pa evita mas accidente. 


E investigacion ta continua pa determina causa exacto di 
e accidente y pa tuma medida pa preveni situacion similar 
den futuro. Pa esun cu ta uza e camindanan di Aruba, e acci- 
dente aki, manera tur otro ta un recordatorio di e impor- 
tancia di maneha cu cuidao y ta alerta riba caminda pa evita 


accidente cu por causa daño y herido. 


Accidente na Santa Cruz 


Volvo a dal contra cura di cas 

DIAHUEBS atardi, un poco pasa di 6'or, a tuma luga un 
accidente entre un brommer y un Toyota Vitz colo blanco, 
cu e consecuencia cu un hende a resulta herida y mester a 
hib'e Hospital p'e por a ricibi atencion medico avansa. 


Segun testigo presente n'e luga di e accidente, esaki a tuma 
luga riba e caminda transita di Washington, direccion Palm 
Beach. E impacto entre e dos vehiculonan tabata basta 
fuerte, causando daño y a lanta preocupacion riba e estado 
di e persona herida. 


Cuerpo policial a yega n'e luga di accidente y a cera e area 
p'asina investiga e situacion. Tabatin hopi trafico den e area 
ey, y kier a sigura cu e spoornan no ta wordo contamina of 
daña. Mientrastanto personal di ambulance a yega rapidam- 
ente p'asina atende e herido. 


Polis di trafico tambe tabatey presente p'asina conduci su 
investigacion hunto cu roadservice, p'asina nota e circun- 
stancia exacto kico a sosode durante e accidente aki. Daño 


material ta considerabel. 


Tin di remarca cu Aruba su camindanan tin hopi actividad di 
trafico y descuido ta un di e rasonnan principal di accidente 
den trafico. Ta pidi pa un y tur corda riba e importancia di 
mantene un conducta di trafico sigur. E situacion manera 
esun ariba menciona ta ilustra cu trafico por bira peligroso 
si no tene cuidao y ta importante pa sigui tur rgla di trafico, 
como tambe pa semper ta atento riba caminda. 


Na Washington 


Accidente entre auto y brommer a laga un hende herida 

DIABIERNA ultimo, de careda di 10:00 pm, un accidente 
fuerte a sosode riba Green Corridor, na altura di Ser’i Teishi. 
Un Nissan March cu dos persona aden, un hende grandi y un 
mucha, a bolter. 


E accidente aki a causa un reaccion rapido di parti di polis 
y tambe ambulance, cu a yega rapidamente pa duna prome 
asistencia n'e dos personanan cu tabata den e Nissan 
March. Despues di a verifica nan situacion y di a ofrece aten- 
cion basico, e ekipo di ambulans a sigui nan caminda, seña- 
lando cu e heridonan no tabatin mester di atencion medico 
adicional. 


Polis di trafico a yega n'e lugar di accidente pa asisti den e 
investigacion y pa sigura cu trafico core sin problema. 


E impacto di e bolter ta mustra cu e Nissan March a ricibi 
daño fuerte, pero por suerte, e dos personanan aden no a 
ricibi mucho cos, solamente un tiki spanto. Polis di trafico ta 
investiga pa determina cu e causa di e accidente y pa duna 
un informe completo. 


E accidente fuerte riba Green Corridor ta un recordatorio di 
e importancia di maneha cu cuidao y mantene control riba 


caminda. A pesar di e suerte cu e dos personanan den r 
Nissan March a sali cu herida leve, ta crucial pa sigui regu- 
lacion di trafico y ta atento riba caminda. 


Polis y ambulans a trabaja rapidamente pa atende e situa- 
cion y pa sigura cu no tin ningun otro peligro riba caminda. 
E respons rapido di esunnan cu ta responsabel pa e sigur- 
idad ta duna un sentimiento di trankilidad na e comunidad 
y ta mustra e dedicacion cu ta tin pa mantene Aruba siguro. 


Nissan March a bolter 


Accidente fuerte riba Green Corridor 

DIASABRA ultimo, den careda di 4'or y mey di marduga, 
un Suzuki Swift colo blanco posiblemente lo a perde control 
na Tanki Flip y a dal contra di un pal'i luz, rancando esaki fo'i 
su reis. E impacto tabata fuerte y a causa daño significativo 
n'e auto. 


Polisy ambulance a yega rapidamente n'e sitio ya cu tabatin 
algun persona herida. Pida di e pal'i luz a keda plama riba 
caminda, representando un riesgo p'e otro chauffeurnan. 
Polis a maneha e trafico pa evita mas accidente mientras cu 
tabata kibra e pidanan di palo. 


E accidente ta destaca e importancia di core auto cu precau- 
cion, specialmente durante e oranan trempan di mainta. 
Polis ta investigando pa determina e causa exacto di e acci- 
dente y preveni accidente similar den futuro. 


Accidente mainta trempan na Tanki Flip 


Auto a ranca pal’i luz completo bay cu ne 



EXECUTORIALE VERKOOP 
Ten overstaan van notaris mr. Chamila Agnella Tromp of 
haar waarnemer zal op vrijdag 31 mei 2024 om 10:00 
uur 's-morgens in het Auditorium van de Kamer 
van Koophandel te Aruba aan de J.E. Irausquin 
Boulevard 10, Oranjestad, Aruba, in één zitting bij opbod 
en afslag in het openbaar worden verkocht, ex artikel 
3:268 van het Burgerlijk Wetboek van Aruba: 
Een leeg perceel eigendomsgrond plaatselijk bekend als 
SEROE PRETO 
PARADERA z/n 


Bestaande uit: 


1. een perceel eigendomsgrond groot ca. 467 m2 gelegen te Ceru 
Preto in Aruba, afkomstig van het moederperceel kadastraal 
bekend als Eerste Afdeling Sectie R nummer 333, thans bekend 
met index D11893; 
2. een 1/44e onverdeeld aandeel in een perceel eigendomsgrond 
gelegen te Ceru Preto in Aruba, groot ongeveer 5.216 m2, 
afkomstig van het moederperceel kadastraal bekend als Eerste 
Afdeling 
Sectie 
R 
nummer 
333 
index 
D 
4499 


(mandelig wegperceel) 


Inzetprijs: p.m. 
Een onherroepelijk en onvoorwaardelijk onderhands bod kan worden 
uitgebracht tot uiterlijk donderdag 16 mei 2024 ten kantore van Newleaf 
Notary, 
J.E. 
Irausquin 
Boulevard 
22 
te 
Aruba, 
of 
via 
email: 


auction@newleafaruba.com verkrijgbaar. 
Iedere bieder is gehouden, zowel bij het uitbrengen van een onderhands bod 
als op de veiling zelf, zich te legitimeren met een geldig paspoort of ID en 
middels een bereidheidsverklaring, een bankgarantie of andere vorm van 
zekerheid aan te tonen aan de Executant in staat te zijn tot nakoming van zijn 
bod en de bijkomende kosten. 
De Executant behoudt zich het recht voor de executieveiling uit te stellen 
dan wel op te houden zonder daarvoor de reden te noemen. 
Op de veiling zijn van toepassing de Algemene Veilingvoorwaarden voor 
Executieveilingen (AVVE) en de Bijzondere Veilingvoorwaarden zoals 
vastgesteld door notaris mr. Chamila Agnella Tromp. 
Voor vragen of meer informatie kunt u een email 
sturen naar auction@newleafaruba.com of de 
volgende website bezoeken: 


Dialuna, 29 April 2024 
SUCESO 
14 
AWEMainta 


DIADOMINGO pasa cerca di 5'or di mainta, un accidente 
a sosode den Klipstraat debi na falta di preferencia entre un 
auto y un brommer. Tabata trata aki di un Suzuki Vitara colo 
blanco y un brommer colo preto, cu a dal den otro pa motibo 
di falta di preferencia. 


Na yegada di polis, e homber cu tabata maneha e brommer 
tabata keha di dolor, pero despues di un rato, a resulta cu no 
tabata necesario pa ambulance duna atencion medico. 


E homber no tabata herida di gravedad y no tabata nece- 
sario pa el a bay hospital. 


E accidente a causa daño na e dos vehiculonan, speciala- 
mente n'e brommer. N'e sitio, polis a tuma dato di e vehic- 


ulonan y pa haci su investigacion p'asina determina con e 
accidente aki a sosode. Ta importante pa recolecta esey pa 
determina responsabilidad y pa previni accidentes similar 
den futuro. 


E incidente den Klipstraat ta un recordatorio di e impor- 
tancia di sigui regla di trafico y ta alerta riba caminda. 


E falta di preferencia ta un problema cu por a resulta un 
situacion hopi mas serio. 


Accidente den Klipstraat pa falta di preferencia 

DIADOMINGO ultimo, pasa di 3'or y mey di marduga, 
tabatin un pelea den Westraat cu a resultá den dos persona 
herida. Polis a wordo manda mesora n'e luga ora cu a ricibi 
e informacion aki di e pelea, cu porcierto a bira violento. 


Ora cu polis a yega, nan a topa cu dos persona ambos cu 
herida di corta, y un auto Nissan Tida blanco cu tabata kibra. 
E situacion tabata hopi tenso pasobra un di e persona tabata 
cubri cu sanger. Polis a duna asistentia inicial y a controla 
e situacion, mientras cu a spera na e yegada di ambulance, 
cu na nan yegada, a hiba e persona mas grave pa hospital, 
p'asina ricibi asistencia medico avansa pa por trata su heri- 
danan. 


Polis n'e sitio a cuminsa cu un investigacio pa mira kico 
por tabata causa di e pelea aki cu a caba den hincamento 
y recolecta e evidencia necesario pa identifica y captura 
esunnan responsabel. 


E incidente na Westraat ta un recordatorio di e peliger di 
violencia y e necesidad di mantene siguridad y orden den 
comunidad. 
Polis a actua cu rapidez pa controla e situacion y pa sigura 
cu e personanan herida a ricibi atencion medico lo mas 
pronto posibel. 


E investigacion ta continua pa determina con e pelea a 
sosode y cu e motibo exacto ta tras di e violencia. Polis ta 
trahando duro pa mantene e paz y siguridad na Aruba. 


Pelea den Westraat a laga dos hende herida 

Diadomingo atardi, poco despues di 3'or y 45, 
a tuma luga un candela masha grandi mes cu a 
kima un cas na Sabana Basora. 


Ora e prome unidad di bombero y polis a yega 
na e luga, nan por a mira di leu e columna di 
huma preto. 


Tabatin 
tres 
mucha den e cas, 
pero afortunada- 
mente por a saca 
nan 
na 
tempo, 
asina cu nada pio 
por a pasa cu nan. 


E 
habitantenan 
di e bario a reac- 
ciona na tempo 
pa yuda contene 
e candela. Un di e 
casnan na banda 
tambe 
a 
ricibi 
daño di e candela. 


E candela no sola- 
mente a destrui e 
cas, sino tambe 
tres auto cu tabata 
para cerca di dje. 


Danki 
na 
e 
esfuerso di e dife- 
rente 
unidadnan 
di 
bombero 
y 
polis, no a raporta 
ningun victima. 
E 
daño 
tabata 
bastante, 
cu 
awo mester bay 
reubica e famia, 
mirando cu nan 
a perde tur nan 
pertenencianan. 
I n v e s t i g a c i o n 
lo determina si 
e 
candela 
aki 
lo 
tabata 
uno 
provoca. 


Danki Dios no tabatin herido 


Candela na Sabana Basora a destrui cas por completo 


T H U R S D A Y 
M A Y 3 0 , 2 0 2 4 


PUBLIC AUCTION 


On Thursday, May 30, 2024 at 11 AM, at the Chamber of Commerce, Aruba, will be auctioned in 


public (executoriale verkoop) pursuant to art. 3:268 and 3:254 Civil Code of Aruba: 


PAPILON 64-B 
a residential house, on right of long lease until 10 september 2052, on a parcel 
government land with a measurement of 783 m2, situated at Papilon in Aruba, recorded 
in the Title Registry of Aruba with a measurement letter number 93 of 2 July 1992 
Starting bid: Afl. 491,206.40 


Sero Blanco 283 
a residential house, on right of long lease until 22 december 2058, on a parcel 
government land with a measurement of 605 m2, situated at Sero Blanco in Aruba, 
recorded in the Title Registry of Aruba as First Division Section P nummer 2263. 
Starting bid: Afl. 408,200.00. 


Washington 34-A 
a residential house, on right of long lease until 25 february 2053, on a parcel government 
land with a measurement of 647 m2, situated at Washington in Aruba, recorded in the Title 
Registry of Aruba as First Division Section K number 2214. 
Starting bid: T.B.D. 


AUCTION NOTARY: T.R. JOHNSON 
·The auction is subject to the general conditions for foreclosure auctions and special auction 
conditions which will be determined by civil law notary T.R. Johnson. 
·Seller has the right to not accept any bid, at its sole discretion. 
·The auction may be stopped or postponed at any time. 
·Each bidder must submit a bank guarantee and/or letter of credit issued by a bank in Aruba to 
the amount of the highest bid increased with an amount equal to the auction costs. 
·A signed and dated private bid can be submitted until May 15, 2024, at 5 PM. A bidding form 
can be downloaded on our website. 


For more information visit: 
WWW.JOHNSONNOTARY.COM 

DIABIERNA awo ta continue e Copa Honor Oro cu e wega 
mas decisivo di e fecha 9 caminda cu e tricolornan di Solito 
ta pone tur nan chipnan y hunga nan ultimo cartanan contra 
e Naranjadonan di Santa Cruz, SV Estrella. 


RCA ta logra un victoria grandi contra di Britannia di 1-0 
den nan ultimo wega. Esaki ta nan ta tene e team tricolor 
nan bida y nan ta yega e wega contra Estrella cu speransa 
ainda di drenta den e prome cuatronan. Den e prome buelta 
Estrella ta sorpende e Tricolornan y ta yega e wega aki cu 
4 punto di bentaha. Estrella ta bin di un empate na dos gol 
cu e dragonnan di Alto Vista, Deportivo Nacional, sigur un 
punto cu por haci e diferencia den e recta final. 


Dos team cu diferente caracteristica pero cu e mesun meta. 
Estrella a demostra cu nan por score gol. Den 8 wega di 
Copa Oro nan tin 13 gol marca y nan tin 2 delantero den e 
prome 10 goleadonan di e campeonato. Luis Manuel Torres 
ta lidera e tabla di goleado cu 8 gol y Estrella su talisman 
Travor Faro ta number 8 cu 3 gol riba su nomber. 


Unda cu e team naranjado tin basta problema ta den defensa. 
Estrella ta un di e teamnan cu mas gol en contra cu un total 
di 19 gol. Solamente River Plate tin mas gol en contra cu un 
total di 29 gol ricibi. Estrella mester busca manera di haci e 
gol ey mas chikito, esey si di berdad nan kier logra drenta 
den e pelea pa e titulo. RCA di otro banda tin problema pa 
haya e net rival y tin solamente 4 gol anota den e 8 wega 
nan cu nan a disputa den e Copa Oro. 


River Plate cu ta na di ultimo luga tin mas gol anota cu e team 
tricolor. Nan maximo goleado, John Silva, ta manera perdi y 
ainda ta buscando su prome gol den Copa Oro. Den contraste 
cu Estrella, e defensa di RCA si ta hopi solido permitiendo 
un poco menos cu un gol pa wega. E defensa ta loke tin RCA 


ainda cu un chens di drenta den e top cuaternan, pero sin 
gol e team tricolor no lo yega. Un empate contra Estrella 
diabierna awor lo elimina RCA for di e semi-finalnan. Cu un 
victoria diabierna awo, ainda RCA lo mester di un victoria 
den su ultimo wega contra e muchanan di Madiki River Plate. 
Asina mes lo mester bay mester di un man di Britannia cu 
lo mester gana Estrella den e ultimo wega pa e team colo 
tin un chens di drenta den e top cuaternan. Hopi domino 
mester cay y un poco di ayuda di un rival eterno, e team di 
Solito ta bay tin mester pa logra drenta den e top cuaternan. 


Pa e team Naranjado e caminda ta mas simpel. Un empate 
mes ta suficiente pa e team naranjado ya cu 11 punto lo pone 
nan for di alcance di RCA. Cu Dakota y Britannia clasifica 
caba. Deportivo Nacional mester 1 punto di su ultimo dos 
weganan pa por book su ticket pa e ultimo cuaternan. Of 
mester wak si tur cos ta wordo dicidi e week-end aki mes 
cu un empate of victoria pa e team di Santa Cruz. Hopi 
pregunta por wordo contesta diabierna awor. Ta di mira 
awor si e campeon lo sobrevivi pa bringa un dia mas, of si e 
naranjado nan lo paga e luz y pone e campeon bay drumi. 


FUTBOL COPA HONOR ORO 


RCA contra Estrella por defini tur cos 


D E P O R T E 


deporte@awemainta.com 

E siman aki Brazil Taekwondo Stichting a tene un reda di 
Prensa na Gold Coast Club House den conexion cu Cas Bon 
Taekwondo Cup cu ta tuma luga Diasabra dia 11 di Mei 2024 
den Centro di Bario Brazil. 


Director di Cas Bon Sr. Fito Croes a hiba palabra y a felicita 
Brazil Taekwondo Stichting pa tur locual Brazil Taekwondo 
Stichting y su directiva ta haci den comunidad y pa e 
hubentud, specialmente e Presidente nobo Master Clifford 
Rasmijn di e generacion nobo. 


Presidente, Coach y Trainer di Brazil Taekwondo Stichting y 
Taekwondo Team Aruba 
Master Clifford Rasmijn a gradici Sr. Fito Croes pa e contri- 
bucion na e Cas Bon Taekwondo Cup cu ta e prome cualifi- 
cacion pa Best of the Best 2024. 


Brazil Taekwondo Stichting ta sigui cu e bon trabou y ta 
mantene e atletanan cu ta practica Taekwondo na prome 
luga, pasobra e atletanan ta e futuro di mañan. 


Brazil Taekwondo Stichting su team ta cla pa dia 11 di mei 
2024 pa e Cas Bon Taekwondo Cup den Centro di Bario 
Brazil, cuminsando pa 9'or di mainta. 


Brazil Taekwondo Stichting ta preparando 
pa Cas Bon Taekwondo Cup 


Dialuna, 29 April 2024 
AWEMainta 
DEPORTE 
19 


E NFL draft 2024 tabata un tormenta di emocion, marca 
pa momento historico, seleccion inespera y un ola di inter- 
cambio. Cu un racha record di hungado ofensivo y un 
aumento sin precedente den seleccion di quarterback, e 
draft a mustra un cambio den e panorama di e liga y move- 
cion strategico di e teamnan buscando exito. 


Un di e tendencianan mas notabel di e draft tabata e racha di 
quarterback. Seis quarterback a wordo selecta den e prome 
12 seleccionnan, destacando e balor creciente cu ta wordo 
duna na ‘signal callers’ hoben y talentoso den NFL awendia. 
E tres seleccionnan principal, Caleb Williams, Jayden Daniels 
y Drake Maye, tabata predicibel, pero sorpresa a surgi na 
momento cu Falcons y Vikings a tuma decision inespera di 
scoge quarterback mas laat den e buelta. 


Despues di e seleccionnan trempan di quarterbacks, 
un tempo significativo a pasa prome cu a selecciona un 
otro’signal caller’, indicando un posibel cambio den e eval- 
uacion di e prospectonan di quarterback pa e teamnan. 
Algun a especula cu e teamnan a percibi un caida fuerte den 
talento despues di e seis miho quarterbacknan of tabata 
poniendo menos enfoke riba e perspectivanan den desaroyo 
pa motibo di e impaciencia creciente di e liga p'e quarter- 
backs hoben. 


Otro aspecto intrigante di e draft tabata e prevalencia di e 
"seleccionnan di luho", unda e teamnan tabata uza selec- 
cion halto di e draft pa reforsa e posicionnan cu ya tabata 
wordo considera como fuerte. 
Ekipo manera Falcons y Bears a opta pa agrega profundidad 
den e posicionnan manera quarterback y wide receiver, a 
pesar di tin talento existente den nan lista. Aunke e move- 
cionnan aki a sorprende, e teamnan a hustifica nan selec- 
cionnan enfatisando e versatilidad y balor di e hungadonan 
scogi. 


E draft tambe a mira e enrikecimento di teamnan ya 
exitoso, ya cu e campeonnan reinante, Kansas City Chiefs, 
a capitalisa e seleccionnan valioso y e cambionan astuto pa 
fortalece nan lista. Agregando hungado dinamico manera 
Xavier Worthy y Kingsley Suamataia, Chiefs a solidifica nan 
status como competencia pa Super Bowl mientras cu nan a 
mantene un arsenal ofensivo formidabel. 


E hungadonan defensivo a enfrenta un comienso mas lento 


den e draft y e prome hungado defensivo no a wordo selec- 
ciona te cu e seleccion number 15. Sinembargo, e tendencia 
a cambia den e bueltanan despues, cu un aumento den e 
seleccionnan defensivo cu a destaca e profundidad di talento 
disponibel riba e area ey. 


E draft tambe a figura escogencianan remarcabel pa e posi- 
cionnan specifico, cu quarterback, wide receivers y offensive 
linemen dominando e seleccionnan inicial. E hungadonan di 
Oregon a surgi como opcionnan popular, estableciendo un 
record escolar pa e cantidad di seleccion mas grandi den 
actualidad y mustrando e portfoio di talento di e programa. 


Por lo general, e NFL draft di 2024 tabata un testimonio di 
e evolucion continuo di e liga y e maniobranan strategico 
di e teamnan cu ta competi pa exito. Cu un combinacion di 
talento di prome nivel, seleccion sorprendente y momento 
record, e draft a prepara e escenario pa un temporada exci- 
tante di NFL pa 2024. 


NFL Draft 2024 


Un resumen di e mania di Quarterback, e 
seleccionnan di Luho y ‘Draft day drama’ 

DEN un buelta dramatico den e eventonan na Glory 91, 
Chico Kwasi a destrona Endy "bad News" Semeleer den e 
division di Welterweight, logrando un victoria sensacional 
pa knockout. Kwasi, conoci pa su golpinan explosivo, a 
manda Semeleer lona tres biaha den e di dos buelta, final- 
mente sigurando e victoria pa knockout tecnico. 


Despues di e pelea, Kwasi a entrega su faha humildemente 
n'e coach Mike Passenier, reconociendo un decada di inver- 
sion den su carera. 


Kwasi su actuacion a gara hopi despreveni, ya cu el a desata 
un racha di mokete poderoso y scop contra Semeleer, kende 
a drenta e pelea cu un sonrisa confia. E campeon reinante, 
sinembargo, a sinti su mes sorpresa pa e asalto implacabel 
di Kwasi. Trintiseis seconde despues di e di dos buelta, Kwasi 
a conecta un golpi inespera, estableciendo e tono pa e resto 
di e pelea. 


Reflexionando riba su victoria, Kwasi a atribui su habilidad 
pa descubri e tempo di Semeleer y capitalisa riba e aper- 
turanan. 
El a expresa su determinacion pa tuma e titulo, enfatisando 
su regimen di entrenamento riguroso y su ambicion incoher- 
ente. Kwasi su trayecto pa bira campeon mundial a desafia 


e skepticismo inicial, y e luchado a recorda con un biaha el 
a soña di logra grandesa a pesar di duda. 


Mientras tanto, e centro di atencion a enfoca brevemente 
riba Bahram Rajabzadeh, kende a afirma su dominio den un 
confrontacion despues di e pelea. Conoci como "the golden 
wolf", Rajabzadeh a reclama su paso pa e Light Heavyweight 
Grand Prix y a exigi un chens pa e titulo contra e campeon 
actual Tarik Khbabez. Su acertividad a hacie stima p'e fanat- 
iconan, solidificando ainda mas su status como un strea den 
ascenso den e mundo di kickboxing. 


Mientras Kwasi y Rajabzadeh a horta e show, e otro luchadonan 
a mustra nan habilidadnan na Glory 91. Mohamed Amine a 
enfrenta decepcion den su wega di clasificacion, mientras 
Sofian Laïdouni y Soufian Abdelkhalek a sali victorioso den 
nan respectivo divisionnan. 


Glory 91 a testigua di momento di triunfo y desilusión, 
subrayando e naturalesa impredicibel di deporte di lucha. 
Mientras e luchadonan ta sigui persegui nan soño den e 
ring, e legado di campeon manera Chico Kwasi y e surgi- 
mento di talento nobo manera Bahram Rajabzadeh ta prim- 
inti un futuro emocionante p'e entusiastanan di kickboxing 
rond mundo. 


Chico Kwasi ta sorprende Endy Semeleer 
y ta gana e Titulo Welterweight 

45% 
OFF 


V I A S T I M A M I S T E R I L I S A M I ' S W E B S I T E & 
S A V E U P T O 4 5 % O F F Y O U R P E T ’ S 
S T E R I L I Z A T I O N C O S T S P L U S G E T A F R E E 
M I C R O C H I P ! 


FREE 
MICROCHIP 
FREE 
MICROCHIP 


sign up now 


Update di e Pound-for-Pound Ranking pa UFC 


Holloway y Harrison den movecion 


E ultimo evento di UFC 300 a trece cambio significativo den 
e clasificacion ‘pound-for-pound’ di MMA, cu Max Holloway 
y Kayla Harrison haciendo movementonan notabel. 


Clasificacion Pound-for-Pound Masculino: 1. Islam Majachev, 
2. Leon Edwards, 3. Alex Pereira, 4. Ilia Topuria, 5. Sea 
O'Malley, 6. Alexander Pantoja, 7. Alexander Volkanovski, 8. 
Israel Adesanya, 9. Max Holloway, 10. Drico Di Plessis 


E knockout impresionante di Max Holloway den e ultimo 
seconde riba Justin Gaethje a impuls’e den e top 10 mascu- 
lino, mustrando su habilidadnan exceptional den e lucha pa 
e título di BMF. Mientrastanto Kayla Harrison su debut domi- 
nante den 135 liber contra Holly Holm a elev’e den e prome 


cinco posicionnan den ranking femenino. 


Clasificacion Pound-for-Pound Femenino: 1. Zhang Weili, 2. 
Alexa Grasso, 3. Valentina Shevchenko, 4. Cris Cyborg, 5. 
Kayla Harrison, 6. Manon Fiorot, 7. Raquel Pennington, 8. 
Erin Blanchfield, 9. Larissa Pacheco, 10. Tatiana Suarez 


Cu e panorama di MMA den evolucion continuo, e rank- 
ingnan aki ta duna e fanaticonan y e luchadonan un bista di 
e miho talentonan di e deporte. 
Segun cu e competidonan nobo ta surgi y e streanan esta- 
bleci ta sigui mustra nan habilidadnan, e clasificacionnan 
pound-for-pound lo sigui refleha e naturalesa evolucionante 
di arte marcial mixto. 

DEN un medida significativo destina pa facilita e nego- 
ciacionnan di paz cu ta tumando luga, e Fiscal General di 
Colombia, Luz Camargo, a suspende temporalmente e orden 
di captura di nuebe miembro di e grupo arma ilegal Segunda 
Marquetalia. E decision aki, tuma diahuebs, ta forma parti di 
Resolucion 65 di 2024, cu ta duna Fiscal General autoridad 
pa suspende ordo di aresto contra representante di e organ- 
isacionnan arma ilegal cu ta participa den e dialogo, nego- 
ciacion of acuerdo di paz. 


Segun articulo 2.1.6.3. decreto number 1081 di 2015, 
Fiscal General tin e mandato pa suspende of wanta orden 
di captura riba peticion di Gobierno nacional pa un periodo 
determina. E medida aki ta diseña pa sostene e esfuersonan 
di paz door di crea un ambiente propicio pa dialogo y nego- 
ciacion. 


E gobierno Colombiano ta opera dos proceso di negociacion 
diferente cu e gruponan arma ilegal, manera ta describi den 
Ley 2272 di 2022, encabesa pa presidente Gustavo Petro. 
E procesonan aki ta inclui dialogo politico pa establece 
acuerdo di paz cu e gruponan arma organisa cu ta opera 
pafo di ley, como tambe compromiso cu e organisacionnan 
criminal envolvi den delito di impacto halto, cu e meta di 


hiba nan dilanti husticia y desmantela nan operacionnan. 
A pesar di firma un acuerdo di paz na 2016, Colombia a 
lucha pa resolve completamente su conflicto arma interno, 
cu a persisti pa casi seis decada y a cobra bida di por lo 
menos 260.000 persona. 


E Comite Internacional di Cruz Cora (ICRC) a subraya e 
empeoramento di e consecuencianan humanitario den 
e contexto di e pandemia di COVID-19, cu un aumento di 
violencia contra civil y un temor mas grandi entre e comuni- 
dadnan na riesgo. 


Aunke el a enfatisa e suspension temporal di e ordennan di 
aresto, e fiscal a aclaria cu e investigacionnan cu ta tumando 
luga riba e actividadnan di e di dos grupo Marquetalia lo 
sigui sin limitacion. E compromiso aki ta enfatisa e deter- 
minacion di gobierno pa busca husticia mientras cu e ta 
explora simultaneamente e camindanan pa paz y reconcili- 
acion na Colombia. 


E decision pa suspende orden di detencion ta representa 
un paso calcula pa promove confiansa y cooperacion entre 
gobierno y e gruponan arma, cu e meta final di logra un paz 
y stabilidad duradero den e pais. 


Gobierno di Colombia ta suspende orden di captura dje 
miembronan di grupo arma ilegal memey di combersacion di paz 

GOBIERNO Hulandes a publica cinco posibel variante 
pa un impuesto riba consumo diferenciá destina pa 
clasifica bebida no-alcoholico segun nan contenido 
di sucu. Basa riba e variantenan aki, bebida cu 
tiki of nada di sucu lo ta mas barata, mientras cu 
pa esunnan cu mas contenido di sucu lo nifica un 
impuesto mas halto. E meta di e impuesto aki riba 
sucu ta pa promove salud door di combati obes- 
idad. E desicion awo ta na Tweede Kamer Hulandes 
pa scoge e opcion mas adecua. 


E gobierno a describi cinco posibilidad pa loke 
ta conoci como un impuesto riba consumo dife- 
rencia. E prome variante ta inclui impuesto riba 
tur bebida no-alcoholico sin excepcion. E varian- 
tenan despues ta excepcion progresivamente mas 
bebida di impuesto of ta somete nan na 
un impuesto mas abou. Un ehempel di 
bebida excepcional ta inclui awa mineral, 
bebida di lechi y di soya, y tambe juice di 
fruta y berdura puro. 
Bebida cu no ta paga impuesto ta resulta 
den impuesto mas halto pa e bebidanan 
cu si ta haya impuesto. 


Eleccion di diseño 
E 
transformacion 
di 
impuesto 
riba 
consumo den un impuesto riba sucu tin 
como meta pa promove salud reduciendo 
obesidad. E meta di salud aki por wordo 
logra den dos forma: e consumidonan ta 
opta pa bebida cu menos contenido di sucu 
y e productornan ta reduci e contenido di 
sucu den nan bebida. Ta bon pa menciona 
cu bebida no-alcoholico por contene sucu 
natural y agrega. Conseho di Salubridad 
ta conseha pa minimalisa e consumo di 
sucu via di bebida, sea cu nan ta contene 
sucu natural of agrega. 


Tin diferente consideracion den e tran- 
sicion pa un impuesto riba sucu. Por 
ehempel, distingui entre sucu natural y 
agrega den bebida por resulta un desafío 
den practica. Ademas, cada excepcion ta 
rekeri investigacion adicional pa deter- 
mina si e por tin balor pa e estado. 


Historia y siguiente paso 


Hulanda a impone un impuesto riba consumo di 
bebida no-alcoholico for di 1993, principalmente pa 
motibo di presupuesto. 


Na 2023, e gobierno a encarga un estudio pa explora 
e viabilidad di diferencia impuesto riba consumo 
segun e contenido di sucu di bebida no-alcoholico, 
alineando asina e impuesto cu e metanan di salud. 
Tweede Kamer Hulandes a urgi gobierno pa sigui cu 
e asunto aki via di varios mocion. 


E partidonan interesa por duna comentario riba e 
consulta prome for di 26 di april te cu 7 di juni. E 
informacion aki lo facilita e proceso cu ta tumando 
luga. Finalmente, e eleccion di e variante ta den man 
di Tweede Kamer Hulandes. 


Gobierno Hulandes ta presenta cinco posibel variante 
pa impuesto riba consumo basa riba contenido di sucu 

E habitantenan di Nebraska y Iowa ta enfrentando e 
consecuencia amargo di un serie di tornado devas- 
tador cu a destrui nan comunidadnan, lagando un 
lastro di destruccion atras. Den e area di Elkhorn 
na Omaha, Nebraska, e habitantenan a reuni entre e 
ruinanan di nan cas y negoshi, cuminsando e tarea 
desanimador di pasa door di e restonan y haci e 
limpiesa necesario. 


E brote di tornado, cu a tuma luga diabierna, a causa 
hopi daño na henter Mid-West, causando hopi daño 
den su paso. Na Omaha so, por lo menos 150 cas a 
keda destrui of daña, cu indicacion di hopi tornado 
cu a touch tera den henter e region. Milagrosamente, 
no a reporta morto y e cantidad di herido a keda 
relativamente abao, danki na advertencia oportuno 
y e medidanan di preparacion. 


E tornadonan, cual algun a alcansa un intensidad 
EF3 cu biento di entre 135 y 165 mph, a causa 
daño significativo mientras nan tabata avansa den 
e areanan urbano y tereno di cultivo, prome cu a dal 
den e vecindarionan densamente pobla. Na Elkhorn, 
un di e areanan mas afecta, e habitantenan a describí 
e experiencia teribel di busca refugio ora e tornado 
a dal nan comunidad. 


Mientras cu solo tabata sali diasabra, e emberga- 
dura di e devastacion a bira evidente. E casnan a 
keda den ruina, mata a wordo saca for di tera y e 
cortamento den suministro di coriente a afecta miles 
di residente. Gobernador Jim Pillen di Nebraska y 
gobernador Kim Reynolds di Iowa a bishita e areanan 
afecta, primintiendo sosten y asistencia pa e comu- 
nidadnan afecta. 


A pesar di e destruccion general, a surgi e histori- 
anan di resiliencia y apoyo comunitario. E iglesianan 
y e centronan comunitario a bira centro di yudansa 
y sosten, cu e boluntarionan mobilisando pa yuda 
esunnan den necesidad. Sinembargo, e caminda pa 
recuperacion lo ta largo y duro pa hopi residente, ya 
cu nan ta enfrenta e tarea abrumador di reconstrui 
nan bida como consecuencia di e desaster natural 
aki. 


Mientras e esfuersonan di limpiesa ta sigui, e resi- 
dentenan ta keda atento, sabiendo cu e menasa di 
clima severo ta persisti. Cu alerta di tornado emiti 
pa varios estado den e region, e comunidadnan ta 
prepara pa e posibilidad di mas tormenta y posibel 
tornado, loke ta enfatisa e importancia di prepara- 
cion y resiliencia dilanti e furia di naturalesa. 


Tornado ta laga lastro di destruccion 


Residentenan di Nebraska y Iowa a 

E ex-productor di pelicula Harvey Weinstein, di 72 aña, 
a keda interna den hospital despues di a wordo traslada 
for di un prizon den e suburbionan di New York city pa 
un facilidad na Manhattan. 


"Ta parce cu e mester di hopi asistencia", su abogado a 
declara. "E ta wordo someti na diferente test. Su salud 
ta hopi precario, e ta destrosa", su abogado Arthur 
Aidala a declara n'e medionan di prensa. 


Weinstein, condena pa violacion, ta enfrenta problema 
di salud cu ta inclui problema di curason, diabetes, 
apnea di soño y problema di wowo. Mentalmente, segun 
su abogado, e ta keda fragil. E intencion ta pa Weinstein 
wordo manda bek na Rikers Island Prison, un isla cerca 
di LaGuardia Airport. 


Na 2020, Weinstein a wordo sentencia na 23 aña di 
prizon na New York pa violacion y agresion sexual di dos 


actriz. Siman pasa, e veredicto aki a keda anula pasobra 
corte a determina cu e no a ricibi un juicio husto. 
Sinembargo, e ta keda tras di tralie pasobra tambe el a 
wordo condena na Los Angeles pa violacion, pa cual el 
a ricibi un sentencia di 16 aña. 


Weinstein su salud a causa preocupacion, y su abogado 
a enfatisa e deterioro di su condicion fisico. A pesar di 
avances legal, e ta keda encarcela, mientras cu e saga 
di su batayanan legal ta sigui desaroya. 


Harvey Weinstein hospitalisa despues 
di su regreso na prizon di New York 


DEN respuesta na e violencia creciente di gang cu ta afecta 
Haiti, e conseho di transicion di e pais a anuncia plan pa 
vota pa e proximo presidente riba diamars. E medida aki ta 
parti di un esfuerso mas amplio pa restaura e stabilidad den 
e nacion Caribense. 


E conseho di transicion a asumi poder den un ceremonia cu a 
tuma luga diahuebs, formalisando e renuncia di e ex-Prome 
Minister Ariel Henry. Como cu e mandato di e gobierno di 
transicion ta vence na februari 2026, eleccion ta programa 
pa e momento ey y renobacion di e mandato no ta un opcion. 


E instalacion di e conseho ta marca un punto significativo 
den stabilisacion di Haiti, particularmente den cuadro di 
e mission di siguridad multinacional solicita pa Henry na 
2022. Nacionan Uni a aproba e mission aki mas cu seis luna 
pasa, enfatisando e necesidad urgente pa mehora e medi- 
danan di siguridad den e pais. 


Segun un comunicado emiti pa e conseho, e eleccion di 
e proximo presidente lo tuma luga na oficina di e prome 


minister na Villa d'Accueil diamars mainta. E eleccion aki ta 
representa un paso crucial den e transicion politico di Haiti 
y ta spera cu e lo tin implicacionnan amplio pa e futuro di e 
nacion. 


Haiti ta enfrentando un aumento den violencia relaciona cu 
gang, cu a mina gobernacion y siguridad significativamente 
den e pais. E decision di e conseho di transicion pa acelera 
e eleccion presidencial ta refleha e determinacion pa trata e 
retonan aki y habri caminda pa un Haiti mas stabiel y pros- 
pero. 


Mientras e preparacionnan pa eleccion ta continua, e parti- 
donan interesa, tanto na nivel nacional como internacional, 
ta monitor e desaroyonan na Haiti. E resultado di e eleccion 
no solamente lo forma e panorama politico di e pais, pero 
tambe lo influencia e efectividad di e futuro medidanan di 
siguridad y e esfuersonan pa combati violencia di gang. Cu 
Haiti den un momento crítico den su historia, e proximo elec- 
cion ta representa un oportunidad crucial pa traha rumbo 
pa pas, stabilidad y progreso. 


Conseho di transicion di Haiti lo eligi siguiente 
presidente memey di aumento di violencia 

PRESIDENTE di e Comision di Famia y Adulto Mayor 
den Comision Fiho di Parlamento, Parlamentario Darlaine 
Guedez-Erasmus a anuncia cu e rondanan di reunion cu 
stakeholder pa loke ta trata e ley di iniciativa pa matrimonio 
di mesun sexo a finalisa siman pasa. A haci e rondanan di 
consulta cu diferente instancia, grupo y organ- 
isacion den comunidad. 
Guedez-Erasmus a laga sa cu a haya informa- 
cion hopi valioso den e diferente comisionnan cu 
a wordo poni. 


E gruponan a duna hopi informacion relaciona cu 
e ley di iniciativa pa matrimonio di mesun sexo. 
Hopi dato nobo a bin dilanti y banda di esaki e 
parlamentarionan por a haci nan preguntanan 
pa asina por tin mas claridad riba e decision y e 
pensamento riba e ley aki. 


E siman cu ta bin, como comision lo docu- 
menta e reunionnan aki cu sosten di griffier di 
e comision di famia y adulto mayor. "Asina di un 
manera hopi nechi lo por finalisa e rondanan y 
entrega un 'verslag' na presidente di parlamento 
pa asina demostra cu e proceso a bay bon y cu 
a cana manera cu e mester ta", e parlamentario 
a indica. 


Cu esaki lo duna un bon bista di e magnitud di 
e ley aki di iniciativa, e impacto cu e lo tin pa 
comunidad. Pesey lo ta importante pa entrega e 
documento aki. 


Darlaine Guedez-Erasmus como presidente di e 
comision a enfatisa cu esaki ta un tema dificil y 
cu pueblo di Aruba no ta cla pa e ley wordo trata. 
Sinembargo, e ley di iniciativa lo wordo trata dia 
8 di mei venidero na un manera democratico. 


E ley aki den Aruba su cultura, norma y balornan 
ta keda un punto di hopi atencion, a remarca. 


Finalmente, Parlamentario Guedez-Erasmus kier 
gradici tur grupo, instancia y organisacion cu 
tabata presente den e rondanan. Te hasta a ricibi 
e gruponan di Corsou cu a bin Aruba pa duna 
informacion di nan banda. 


Palabra di danki tambe el a expresa na e miembronan di 
parlamento cu tabata hopi activo cu pregunta, dunando 
informacion. Tambe ta gradici presidente di parlamento pa 
e oportunidad pa trata e reunionnan aki y cu por a finalis'e 
na un bon manera. 


Parlamentario Darlaine Guedez-Erasmus 


Ronda di reunion cu stakeholder relaciona cu ley 
di iniciativa di matrimonio di mesun sexo a finalisa 

TA tristo pa pueblo mira un minister di nos pais, Minister 
Glenbert Croes ta cana rond na Hulanda cu saco den man 
ta pasa piki flyers na un congreso cu ningun mandatario di 
ningun otro pais tabata presente. E tabata mas un congreso 
pa esunnan cu kier haci negoshi den e mundo di energia 
sostenibel. Ta pone mi corda ora hende bishita Disney World 
anto bo ta haya tur e flyernan cu nan ta reparti di e parkenan 
pa asina conoce Mickey Mouse. Ta placa di pueblo ta gasta 
toch, no ta problema, pueblo tin di keda traha. Tin hende 
cu mester traha dos trabou pa asina por paga belasting tur 
luna pa biahamento rond di mundo di e gobierno aki por 
sigui numa. 


Aruba den tempo di gobierno di AVP tabata e visionario di 
loke ta energia sostenibel y no solamente esey so. Hopi por 
a lubida cu ora AVP a bin na mando na 2009 ta poco hogar 
aki na Aruba por tabatin airco inverter, door cu e tabata na 
un prijs impagabel y tabata practicamente un luho pa hopi 
hende. AVP a tuma e decision di rebaha e invoerrechten cu 
tabata mas cu 20% na solamente 2% y asina duna e opur- 
tunidad na casi tur hende na Aruba pa por a cumpra airco 
inverter y rebaha asina consumo di coriente. 


Ta un di e decision nan cu a pone gobierno di AVP perde 
entrada, pero pa bienestar di pueblo cu ta yuda den e poder 


di compra di nos hendenan. 


Fundacion Mito Croes lidera pa un profesional hoben, John 
Hart, a organisa un simposiom hopi interesante riba e tema 
di energia sostenibel, na unda e ex-director di TNO Aruba. 
Jan Ebbing, a hiba palabra y ora sr. Ebbing a hiba palabra, 
un di e prome topico cu a bin dilanti ta e holo stinki cu ta sali 
di RWZI cu sr. Ebbing mes a sinti y na unda a wordo informa 
cu TNO Aruba e tempo aya, ya caba a cuminsa cu un plan pa 
loke ta e problema di RWZI. 


Awe un ex-director di un institucion di renombre mundial 
manera un TNO, a bisa cu Aruba a keda manera paralisa pa 
7 aña, cu ni un cen preto gasta na loke ta RWZI y awo nos ta 
para na un problema serio cu por bira un desastre nacional. 


Lastima di no a mira e departamentonan di gobierno 
manera un DOW bin scucha con TNO cu e conexion y laso 
cu tin cu sr. Ebbing, lo ta dispuesto pa bin Aruba un biaha 
mas y presenta solucion duradero pa loke ta RWZI y sigur 
trece solucion pa e otro desaster grandi cu ta Dump. Hopi 
lo kier tabata presente, pero pa motibo di miedo politico y 
miedo pa persecucion ta prefera di tene distancia pa awo 
y ta comprendibel tambe, cu e gobierno aki cu ta conoci 
pa persecucion politico. Pero manera AVP ta den gobierno 
nos lo cuminsa cu paso acelera pa bin bek cu TNO y cera 
un aliansa strategico cu Hulanda un biaha mas y pa Aruba 
bira lider den e region aki riba e tema di energia sostenibel 
y bira un ehempel pa mundo atrobe y unda e profesionalnan 
Arubiano lo por haya trabou importante y asina haya e opor- 
tunidad pa contribui na e bienestar di Aruba. 


Pasobra na e momento aki ta gastamento di placa di pueblo 
tin, cu fantasia manera un LNG gas, Quantum Petroleum, 
Hydrogen Valley y un monton di gañamento mas pa husti- 
fica gastamento di placa di pueblo na biahamento. Despues 
di 7 aña y despues di e show y circo di ORA ZERO organisa 
pa Glenbert Croes y Partido MEP, awe ta tristo pa mira e 
refineria na San Nicolas a bira un luga di hero bieu y den 
basha abow y Aruba no a produci ni un 1 KW extra di energia 
sostenibel den 7 aña di MEP. Pero a crea un MEP Airlines cu 
su tempo di bula rond di mundo lo termina, ora pueblo por 
medio di elecion bay vota pa cambia e destino y rumbo cu e 
pais aki ta bayendo, cu ta un rumbo di pobresa, cu un gobi- 
erno di MEP sin curason pa esunnan cu salario minimo y sin 
amor pa nos pensionadonan. Ban Bolter cos, pueblo. E deci- 
sion ta den boso man. 


Juni Croes 


Un minister di Aruba ta bay te Hulanda cu 
placa di pueblo pa piki flyers na un congreso 

ARUBA Airport Authority N.V. (AAA) tin e placer di anuncia 
e publicacion di su Rapport Anual pa aña 2023. E rapport aki, 
no unicamente ta destaca e vision, e strategia y e metanan 
di AAA, sino cu ademas e ta demostra e rol fundamental cu 
aeropuerto ta eherce den comunidad di Aruba. 


Na AAA, nos vision ta pa converti den un di e aeropuertonan 
mas sostenibel, sigur y a prueba di futuro den e region di 
Latino America y Caribe, brindando un luga di trabou confi- 
abel, cu instalacionnan moderno y un excelente servicio n’e 
cliente p’asina refleha e hospitalidad di Aruba y contribui 
na un futuro prospero pa Aruba. Nos strategia ta basa riba 
cuater pilar clave: desaroyo den e organisacion y personal, 
calidad di servicio, innovacion y oportunidad nobo, sostenib- 
ilidad y responsabilidad social. E pilarnan aki t’e guia di 
e metanan di nos compania, dunando nos un empuhe pa 
mehoracion y excelencia den tur e aspectonan di nos opera- 
cion. E Rapport Anual 2023 ta conta cu un formato nobo cu 
ta coordina cu nos prioridadnan strategico. E ta proporciona 
un descripcion general di loke nos a logra durante aña 2023 
y ta describi nos plannan p’e siguiente añanan. Cu e formato 
nobo aki, ta nos intencion pa comunica di un manera trans- 
parente e progreso di nos metanan strategico y demostra 
nos compromiso riba e dunamento di cuenta y transpar- 
encia. 


AAA ta kere firmemente den comparti su Rapport Anual di 
un manera transparente ta crucial pa AAA, su stakeholder 
y comunidad di Aruba. Door di comunica abiertamente riba 
e desaroyo di e unico aeropuerto di Aruba, e meta ta pa 
subraya e importancia di un infrastructura di aviacion solido. 
Cu e transparencia aki nos no kier djis fomenta confiasa y 
comprension entre nos stakeholders, sino cu nos ta desea 
pa inspira e otronan pa priorisa pa ta habri y duna cuenta di 
nan operacionnan. 
Algun di e aspectonan clave cu a destaca den e Rapport 
Anual 2023 ta inclui cu a brinda servicio na mas di 25 aero- 
linea cu mas di 45 ruta cu ta inclui mas di 5 destinacion nobo 
y 2 aerolinea nobo cu ta transporta mas di 2.9 miyon pasa- 
hero, loke ta representa un crecemento di 14% compara cu 
aña 2022. Aeropuerto di Aruba a disfruta di un mayor satis- 
faccion di e pasaheronan y puntuacion di experiencia cu ta 
hib’e na e nivel mas halto di tur tempo, di 4.50 y 4.32 riba 
un escala di 5 punto, siendo number 5 excelente. Nos mes 
a cuminsa maneha e operacion di Aviacion General (FBO) y 
a hacie un exito durante su prome aña na 2023. Aeropuerto 
di Aruba a ricibi certificacion un bes mas bou di e programa 
Green Globe Certification y ademas a logra e nivel 3 di e 


programa ACI Carbon Accreditation na aña 2023. 
Joost Meijs, CEO di AAA, a indica cu: “Cu masha orguyo 
nos por recorda un otro aña exitoso pa AAA y Aeropuerto 
di Aruba. Nos no lo por a alcansa nos metanan y e aspec- 
tonan cu mas a destaca na 2023 sin e sosten di henter e 
team di AAA, e stakeholders denter di e comunidad di aero- 
puerto como tambe stakeholders externo dentro di e indu- 
stria di aviacion y turismo di Aruba. Nos gradicimento di mas 
sincero na cada miembro di e team di AAA y tur stakeholder. 
Nos ta comprometi pa sigui traha p’asina alcansa nos meta 
di converti den e aeropuerto lider den Caribe”. 


Ademas di e Rapport Anual, AAA a publica su Corporate 
Social Responsibility (CSR) Report pa aña 2023. E rapport 
aki ta brinda informacion detaya riba e iniciativanan di 
sostenibilidad, esfuerso di participacion den comunidad y 
practicanan etico comercial. 


Nos ta invita tur esnan intersa pa explora e Rapport Anual 
y e Corporate Social Responsibility (CSR) Report 2023 di 
AAA pa tin un bista riba e prioridadnan strategico di AAA, 
e logronan, e plannan y e compromiso cu e responsabilidad 
social y cu medio ambiente. E informacionnan ta disponibel 
riba e siguiente pagina di nos website: 
https://www.airportaruba.com/annual-reports 


Tocante AUA Airport 
AUA Airport ta un di e aeropuertonan mas ocupa den region 
Caribe, cu mas di 25 diferente aerolinea operando na Aruba 
contribuyendo na casi 3 miyon pasahero pa aña y brindando 
servicio aereo na 31 pais y 45 destinacion non-stop rond 
mundo. Di e mercadonan cu AUA Airport ta brinda servicio 
na dje, 79% ta di Merca y Canada, 14% ta di Latino America, 
4% ta di Europa y 4% ta di Caribe Hulandes. AUA Airport 
ta reconoce cu esaki ta danki na un economia stabiel, clima 
politico, hospitalidad, populacion diversifica y siguridad 
general di nos isla. AUA Airport su aspiracion ta pa converti 
den un di e aeropuertonan mas sostenibel, sigur y prepara 
pa futuro den e region di Latino America y Caribe, brindando 
un espacio laboral confiabel, cu instalacionnan moderno 
y ademas cu un excelente servicio n’e cliente p’asina por 
refleha e hospitalidad di Aruba, contribuyendo na un futuro 
prospero pa Aruba. 


Haya sa mas di loke ta pasando na AUA Airport door di 
bishita www.airportaruba.com y conecta cu AUA Airport riba 
Twitter.com/Aruba_Airport, 
Facebook.com/ArubaAirport, 
Instagram.com/arubaairport 


AAA a publica su rapport anual 2023 enfatisando 
su vision, strategia y impacto den comunidad 

DIAHUEBS ultimo, april 25, 2024, Kiwanis Club of Palm 
Beach a celebra su reunion anual den un atmosfera den cual 
e hermandad fuerte den e club a refleha un biaha mas. 


Tradicionalmente y cumpliendo cu e statutonan di Kiwanis 
International y di e club mes, e agenda a consisti di un punto: 
1) Aprobacion di e team cu a wordo nomina pa conforma 
e directiva pa e aña Kiwanistico 2024-2025 y cu lo wordo 
instala na october proximo. 


E aña aki, manera cu ta pasa tradicionalmente durante e 
reunion anual, e trabow di e comision di eleccion di e direc- 
tiva nobo tabata un biaha mas facil. 


Despues cu e “committee chair”, FK Giovanni Bermudez, a 
informa esnan presente e proceso cu e comision di nomi- 
nacion a encamina pa yega na e ‘team” di e nominadonan 
pa e directiva di 2024-2025, como tambe e importancia di 


un eleccion transparente, e directiva nobo a wordo aproba 
“by aclamation”, o sea tur esunnan presente a vota pro pa e 
directiva nomina. 


E directiva pa aña Kiwanistico 2024-2025 lo consisti 
di e siguiente miembronan: Onasito Thiel (Immediate 
Past President), Ross Brezovar (President), Michel Frank 
(Incoming President), Patrick Melchiors (Vice President), 
Navin Gangaram Panday (Treasurer), Ivan Ng (Secretary), 
Michel Janssen, Rodney Kock, Randolph Ruiz, Christopher 
Robles, Roel Gomez, Joshua Arrindell, Glennrick Ridderstap 
lo ta e Directors pa e aña en cuestion. 


Kiwanis Palm Beach ta pertenece na e organizacion global 
Kiwanis International cu ta un instancia caritativo dedica 
na haci nos mundo miho door di cambia un communidad 
pa medio di un mucha cada bes. Mas informacion por haya 
riba: www.facebook.com/kiwanispalmbeacharuba 


Kiwanis Club of Palm Beach a celebra su reunion anual! 

CU masha orguyo Aruba Airport Authority N.V. (AAA) 
ta publica su di tres rapport tocante Corporate Social 
Responsibility (CSR) pa aña 2023. E informacionnan di 
Corporate Social Responsibility (CSR) tin e meta pa informa 
diferente stakeholders, incluyendo empleado, inversionista, 
proveedor y comunidad, con e compania ta contribui na e 
metanan di un desaroyo sostenibel mediante e uzo di data 
p’asina midi progreso. 


Na aña 2021, AAA a publica su prome CSR y na aña 2022 a 
publica e di dos, haciendo uzo di Sustainable Development 
Goals (SDGs) di Nacionnan Uni, Corporate Social Reporting 
Directive (CSRD) y e European Sustainability Reporting 
Standards (ESRS) como nan guia principal. E rapport di 
CSR di aña 2023 ta refleha e guia principal di e present- 
acion di Airports Council International (ACI) ESG, incluy- 
endo e areanan ambiental, social y di bon gobernacion, cu 
ta destaca actividad, proyecto y logro di AAA. 


Ademas, e rapport di CSR ta brinda un descripcion general 
di e contribucion social di Wings of Hope di AAA cu un enfoke 
continuo riba e ehecucion di diferente proyecto socialmente 
responsabel. Pa por obtene un descripcion general di e 
logronan y e contribucionnan di Wings of Hope di AAA, e 
aña aki a introduci un SDG Index den e rapport p’asina midi 
desaroyo y prioridadnan di aña 2021 pa aña 2023 y pa yuda 
identifica cualkier oportunidad nobo. AAA lo concentra pa 


crea un SDG Index similar pa tur esfuerso di AAA den futuro. 
Pa aña 2024, tin varios area pa enfoca bou aspecto ambi- 
ental, social y di maneho cu lo atende cu ne. 


Segun cu AAA ta sigui enfoca riba su impacto ambiental y 
social y den realisa negociacion di un manera sostenibel, 
AAA tambe ta ofrece diferente presentacion y recomenda- 
cion na diferente otro compania cu e meta di tin un impacto 
positivo y pa inspira otro companianan pa haci mescos. 


E rapport CSR 2023 ta disponibel riba website di Aeropuerto 
di Aruba: www.airportaruba.com/sustainability 


Aruba Airport Authority N.V. a publica su di tres 
rapport tocante responsablidad social corporativo 

DIABIERNA 26 di april, un dia prome cu Dia di Rey, 18 
ciudadano di pais Aruba a ricibi un Condecoracion di Rey 
Willem Alexander. E momento aki, ta conoci como Ocasion 
General, y ta relaciona cu e cumpleaño di Su Mahestad, Rey 
Willem-Alexander, cu ta esun cu ta otorga e condecoracion 
na e personanan cu a duna un contribucion special na e 
sociedad. Riba e mainta aki, 16 di e condecoradonan tabata 
presente pa ricibi nan Condecoracion Real di Gobernador 
di Aruba, señor Alfonso Boekhoudt, kende a splica dicon 
e personanan aki a bin na remarke pa un reconocemento 
asina importante. 


Prome Minister Evelyn Wever-Croes a splica cu ya pa algun 
aña, Gobierno ta poniendo mas publicidad na e tema impor- 
tante aki, mirando cu na Aruba tin hopi hende cu ta haci un 
of mas trabou boluntario, banda di nan mesun trabou. 
E personanan aki, ta esnan cu ta bin na remarke pa ricibi e 


Condecoracion Real, como gradecimento pa nan esfuerso 
pa yuda boluntariamente: 


"Mi ta felicita tur e 18 ciudadanonan aki cu e reconocemento 
importante aki, y gradici nan pa ta un persona ehemplar 
den nos sociedad. Tambe mi ta gradici tur esnan cu a wak 
e gran esfuerso di e personanan aki, nominando nan pa e 
Condecoracion Real. Pa nos como mandatario di pais Aruba, 
e ta un honor y orguyo pa sa cu nos tin hendenan riba e isla 
aki, cu tin un curason grandi pa duna di nan mes, sin tin niun 
beneficio a cambio. 


P’esey mi ta pidi tur ciudadano pa sigui trece e nombernan 
aki dilanti, pa asina tur esnan cu ta duna di nan mes pa yuda 
riba un base boluntario, ricibi nan merecido reconocemento. 
Hopi danki y masha pabien", Prome Minister a expresa. 


Prome Minister Evelyn Wever-Croes: 


Diesocho ciudadano di pais Aruba a ricibi un condecoracion 
real pa nan esfuerso y dedicacion boluntario 


DESPUES di un curso educacional tocante Combati 
Malesanan Contagioso ofreci durante e conferencia di 
DuCaPHen na Corsou y Sint Maarten na october 2023, e 
profesionalnan di 'Dutch Caribbean Public Health Expertise 
Network’ miho conoci como DuCaPhen, a ripiti e training na 
departamento di Salud Publico y otro instancia cu ta traha 
pa prevencion y combati malesa contagioso na Aruba. 


Durante e siman di 8 april, un total di 22 profesional di dife- 
rente disciplina cu ta traha departamento den salud publico, 
cuido di hoben, epidemiologia y protocol a sigui un siman 
largo y intensivo di training cu enfasis na conocemento 
basico, programa varia consistiendo di teoria y sesion di 


practica. 


Esaki ta extende na conocemento nobo di microbiologia, 
midimento di contagion, diagnostico, vacunacion, epide- 
miologia, monitor y finalmente con pa implementa maneho 
y legislacion aki na Aruba. 


Salud Publico ta orguyoso di por a duna aporte durante e 
proceso aki y ta desea nos profesionalnan exito cu e conoce- 
mento nobo. Salud Publico ta pone enfasis riba e importancia 
di crea un red di comunicacion caminda cada organisacion 
den salud publico ta colabora hunto y crea conscientisacion 
den nos comunidad. 


Profesionalnan den Salud Publico a participa 
na un Curso Basico di malesa contagioso 

AQUÍ tienes una receta fácil para hacer una deliciosa 
ensalada de quinoa con verduras: 
Ingredientes: 
1 taza de quinoa 
2 tazas de agua o caldo de verduras 
1 pepino, cortado en cubitos 
1 pimiento rojo, cortado en cubitos 
1 tomate, cortado en cubitos 
1/4 de cebolla roja, finamente picada 
1/4 de taza de cilantro fresco, picado 
Jugo de 1 limón 
2 cucharadas de aceite de oliva 
Sal y pimienta al gusto 
Instrucciones: 
Enjuaga la quinoa bajo agua fría en un colador para quitar 
el sabor amargo. 


En una olla, hierve las 2 tazas de agua o caldo de verduras 
y agrega la quinoa. Reduce el fuego a bajo, tapa la olla y 
cocina durante unos 15-20 minutos, o hasta que la quinoa 
esté tierna y el líquido se haya absorbido por completo. 


Retira la quinoa del fuego y déjala reposar tapada durante 5 
minutos. Luego, destapa y deja que se enfríe por completo. 
Mientras la quinoa se enfría, corta todas las verduras y el 
cilantro y agrégalos a un tazón grande. 


Una vez que la quinoa esté fría, agrégala al tazón con las 


verduras. 


En un tazón pequeño, mezcla el jugo de limón, el aceite de 
oliva, la sal y la pimienta para hacer el aderezo. 


Vierte el aderezo sobre la ensalada y mezcla bien para que 
todo esté cubierto de manera uniforme. 


Prueba y ajusta la sazón según tu gusto. 


Sirve la ensalada de quinoa con verduras como acompaña- 
miento o como plato principal. ¡Disfruta! 


Esta receta es rápida, saludable y deliciosa. ¡Espero que la 
disfrutes! 


Ensalada de quinoa con verduras 

Sinceramente, Pastor Marcel Balootje 


Fortaleza pa Famia 


No haci wega cu Dios pasobra fierno ta real 


Ta na moda cu hende ta reta Dios, haci bofon di Su palabra 
.e boluntad di Dios ta wordo rechasa y mas ainda cu hende 
cu no ta mira necesario pa reconoce Dios den nan biba, 


Tur esaki ta conclui, cu e plan di salbacion ta wordo 
rechasa y asina e hende cu no ta reconoce Dios, cu no ta 
kere den Su unico Yiu ta cay for di e gracia y no ta alcansa 
bida eterna. 


Fierno den ningun momento a wordo traha pa pone hende 
aden, pero pa condena di satanas y su demoñonan. 


Pero na e momento cu hende a scoge pa no sirbi Dios, di 
mes nan ta wordo condena pa fierno pa perdicion (Juan 
3:16-21) esey ta tur locual tur hende mester compronde 
cu hende cu rechasa Cristo ta cay bao di condenacion. 


Esey ta nifica cu ta dos oportunidad tin y ta hende mes ta 
scoge sea pa condenacion of pa bida eterna. 


Awo tin hende ta kere cu ta un cos cu bo por haci na 
ultimo ora si bo haya chens, pero bijbel ta splica bon cla 
cu mañan no ta wordo priminti na ningun hende. Awe ta 
bo dia di salbacion. 


Den Lucas capitulo 16:19-31 un biaha mas nos kier clari- 
fica, cu shelo ta real y fierno ta real,y cu awo cu nos ta na 
bida nos mester entrega nos bida na Cristo Hesus, pasobra 
ora nos muri no tin otro oportunidad. 


Esun cu drenta shelo ta pa eternidad y mescos cu esun 
drenta fierno ta pa eternidad. 


Solamente pa medio di Cristo,nos tin entrada pa shelo, 
pasobra Cristo Hesus ta e unico caminda di berdad y bida 
ningun hende por yega cerca e Tata sino ta pa medio di e 
Yiu. 


Ta segun un hende biba asina su presentacion dilanti di 
Dios lo ta, si e a biba cu Dios, reconoce Dios riba tur cos, y 
kere den Su Yiu Cristo Hesus, e persona ey shelo ta spere 
cu brasa bari. 


Pero si e hende a nenga Dios y biba manera e kier den 
inmoralidad, abominacion, bagamunderia y tur sorto di 
pica y no segun Dios su palabra, e persona ey lo no mira 
cara di Dios. 


Pasobra e palabra di Dios ta bisa claramente den Hebreonan 
12:14: "Aspira pa tin paz cu tur hende y santificacion, sin 
cual ningun hende lo mira Señor." 


Pero tambe Hebreonan 10:26-27 ta bolbe adverti: 
"Pasobra si nos sigui peca boluntariamente, despues di a 
ricibi e conocemento di e berdad, no ta keda sacrificio pa 
pica mas. 


Sino un cierto expectativa teribel di huicio y e furia di un 
candela cu lo caba cu e adversarionan." 


Den Juan 3:36 ta para skirbi: Esun cu kere den e Yiu tin 
bida eterno, ma esun cu no obedece e Yiu lo no 
mira nada, ma e furia di Dios ta keda riba dje. 


Tin hopi strategia di diabel pa aleha hende 
for di Dios, di berdad diabel ta gañando hopi 
hende y nan ta bin na grupo y asociacion di 
scuridad, cual diabel a ciega nan pa no mira e 
bondad di Dios. 
Pasobra hende cu ta rechasa e palabra di Dios 
y kier establece nan mes orden ta pusha nan 
mes den caminda di scuridad. 
Nos ta mirando esey cu gran tristesa y awo 
mas cu nunca den e tempo trabahoso aki. 
Esun cu kere y a wordo batisa lo ta salba y esun 
cu no a kere lo ta condena. (Marcos 16:16). 
Ta necesario pa tur hende entrega nan bida na 
Hesucristo y no rechasa e bondad di Dios. 
Señor ta nos Dios. 

DIABERNA merdia Minister di Turismo y Salud Publico sr. 
Dangui Oduber tawata invita na un ceremonia priva di famia 
di Sra. Swinda Dumfries. 
Sra. Dumfries ta labora na JGZ, Directie Volksgezondheid 
Aruba (DVG) y finalmente a ricibi condecoracion for di 
Gobernador Alfonso Boekhoudt den nomber di Rey Willem 
Alexander diabierna pa su esfuerso y dedicacion boluntario 
na pais Aruba. En especial pa sra. Dumfries su trabou comu- 
nitario pa Aruba su muchanan y hobenan riba e tereno di 
salud. Minister Dangui Oduber a pasa expresa su gratitud pa 
e bunita trabou boluntario cu Sra. Dumfries a bin ta haci pa 
hopi aña. 


Ta di remarka cu gobierno ta pone hopi importancia na e 
condecoracion aki, mirando cu Aruba tin hopi persona cu 
ta haci trabounan boluntario, banda di nan trabou principal 


y sigur ta pa gracidici cada un di nan pa nan esfuerso y e 
trabou bunita di boluntad. 


Minister Dangui Oduber ta felicita tur e 18 personanan cu 
a ricibi e reconocemento awe y sigur kier gradici especial- 
mente dos persona cu a ricibi lid in the orde van Oranje- 
Nassau : Sra. Swinda Martha Claire Dumfries y Sr. Señor 
Dionisio Fecito Richardson pa nan trabou den salud publico 
y pa nan reconomento ehemplar den nos comunidad. 


Finalmente, como Minister di Turismo y Salud Publico eta un 
honor pa reconoce y duna merecidamente hendenan asina 
cu ta pone nan curason y dedicacion di nan mes pa yuda 
otro den communidad di Aruba. 
Hopi danki pa e bunita trabou di curason. 


Un distincion bon mereci pa su trabao boluntario p’e hobennan di Aruba 


Minister Dangui Oduber a felicita Swinda 
Dumfries cu su condecoracion real 

“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hiba mi na awa trankil, 
Pa mi bolbe haya forsa”. 
Salmo: 23 


Nos ta anuncia fayecimiento di: 


Antonilia Lampe-Laclé 
Miho conoci como Manila of Sonilda 
*02-09-1934 - ฀ 20-04-2024 
Na nomber di su: 
Mama: ฀ Fortunata Luidens 
Tata: ฀ Placido Laclé 
Casa: ฀ Juan Lampe 
Ruman nan: ฀ Efigenio y ฀ Sarita Laclé y famia, 
฀ Ramon y ฀ Aida Laclé y famia, ฀ Theodoor 
y ฀ Maria Laclé y famia, ฀ Aura y ฀ Miguel 
Fuentes y famia, ฀ Pedrito y ฀ Vicenta Laclé 
y famia, ฀ Gilberto y Rita Laclé y famia, ฀ 
Valeriano Laclé, ฀ Mario Laclé, Paulo Laclé 
y Dorothea Rip y famia, Elias y Lucia Laclé y 
famia, Delia “Istela” Laclé y famia 


Yiu nan: ฀ Ismael (Buchi nel) Lampe, Astrid 
Lampe y ฀ Marcolino Varis, ฀ Irene Lampe, 
David Lampe, Jacqueline Lampe 


Nieta y Nietonan: Josette y Pascal Zoet, Desiree 
Lampe, Marienne Varis, Marc Varis, Marlini 
“Angie” Croes, Anouk “Aymae” Vlaun y Emilio 
Berlis, Amaris Hoevertsz y Alvin Maduro, 
Richinel Hoevertsz y Daniela Rondon, Jessamy 
Hoevertsz y Justin Henriquez, Ruth y Fuad 
Camacho 


Bisanieto y Bisanietanan: Maethann, Jaethann, 
Laethann, Kevin, Justin, Devin, Demi, Kaeth- 
ann, Rymaely, Rigaely, Gadiel, Alrick, Lirienne, 
Hailey-ann, Christopher, Mar-j ́ly, Yarent, Yaiden, 
Dustin. 


Tatara nietanan: Isamae, Jeyliënne 
Cuña y swanan: Carmen Lampe y famia, Agnes 
Lampe y famia, ฀ Dora Tromp y famia, ฀ Jachi 
Lampe y famia, ฀ Binchi Lampe y famia 
Prima Stima: Corin Croes y famia 


Manera yiu: Haime Lampe, Nico Fuentes, Luis 
Tromp, Siegfried Lampe, Lilian Maduro. 


Demas famia: Lampe, Lacle, Luidens, Hoevertsz, 
Varis, Vlaun , Croes, Zoet, Tromp, Maduro,Kelly, 
Vermeer, Angela, Kock, Henriquez, Rondon, 
Danje, Wernet, Vrolijk, Erasmus, Loopstok, 
Brown, de Cuba, Paesch, Ras, Giel, Geronimo, 
Farro, Fuentes, Berlis, Rasmijn, Alberts, Alberto, 
Winterdaal, Regales, Hereira, Dubero Martone, 
Arends. 


Nos sincero disculpa si den nos momento di 
tristesa nos por a lubida algun familiar. 
Nos ta invita pa acto di entiero cu lo tuma luga 
diabierna 3 di mei 2024 di 2’or pa 4’or di atardi 
na Aurora Funeral Home y despues lo sali bay pa 
Santana catolico Pastoor Kranwinkel na Paradera 


Lo E seca tur lagrima for di nan wowo y mor- 
to lo no existi mas. Lo no tin nada di rouw, 
nada di yoramento, nada di dolor mas, paso- 
bra tur cos di antes a bay. Revelacion 21:4 


Cu hopi dolor y tristesa na nos curason y 
agradecido pa tur e bunita recuerdonan, nos ta 
anuncia fayecimento di nos esposo, tata, abue- 
lo, ruman, sua, omo, primo y amigo stima: 


Candido Jacobo Angela 
Miho conoci como “Coby of Cobito” 
*11-10-1940 - †13-04-2024 
Mayornan: 
†Candido y Candida Angela 
Na nomber di su: 
Esposa: Elsa Angela - Geerman 
Yiunan: Debby y Jairo Trimon-Angela, Jorge 
y Mariska Angela-Wensveen, Jeritza y De 
Flanegin-Angela, Natie Angela y Mathijs van 
den Berg 
Nieta(o)nan: Lisa Strörmann-Angela, Rick- 
Giovanni-Dani Angela, Cedric-Shen Flanegin, 
Samantha-Dimitri Angela 
Rumannan: Rica Angela, Beta Angela, Betty 
Angela, Ada Angela y Lorenzo Maldonado, 
Mai Angela 


Manera ruman: 
Rory Arends 


Un danki special na e verzorgsternan di 
Welthuis Buytenhaghe cu a atende Coby den 
e delaster añanan. 


Tur su sobrino y sobrinanan, primo y priman- 
an, ihanan, bisiña y amistadnan den mundo 
di deporte y musica y demas famia: Angela - 
Geerman - Croes - Flanegin - Trimon - Wens- 
veen - van den Berg - Strörmann - Arends 
- Luydens - Ras - Rasmijn - Lacle - Marchena 
- Coutinho - Franken - Lampe - Ruchtie - 
Laarakker - van der Doef - Irausquin - Unlü - 
Hamilton - Woonings - Ashraf - Kock - Wever 
- Adames - Dosier - Suarez 


Ta invita demas famia, amigo(a)nan y conoci- 
nan pa asisti na e acto di entiero cual lo tuma 
luga diamars 30 di april 2024 di 9'or pa 11'or 
di mainta na misa Inmaculada Concepcion na 
Santa Cruz. Despues lo sali pa santana catoli- 
co di Santa Cruz. 


Nos ser stima lo ta reposa for di 9'or di mainta 
na misa. 


Nos disculpa si den nos tristeza nos por a lu- 
bida algun familiar of conoci. Alabes nos kier 
a participa cu lamentablemente nos no lo por 
ricibi bishita di condolencia na cas. 


Pa ultimo biaha a drenta su boto y bay lama 


Cu tristesa den nos curason nos ta anuncia fayeci- 
mento di nos ser stima: 


Hermand Richardson 
Miho conoci como: “Baba” 
*09-04-1948 †25-04-2024 
Acto di despedida lo wordo anuncia despues. 


“Señor ta mi wardador, mi’n tin falta di nada 
Den cunucu di yerba berde e ta pone mi sosega. 


E ta hiba mi na awa trankil, 
Pa mi bolbe haya forsa”. 
Salmo: 23 


Nos ta anuncia fayecimento di: 


Lucia Christina Lugo-Kock 
*18-10-1954 - †25-04-2024 


Acto di entiero lo wordo anuncia despues. 


“Señor ta mi wardador, mi’n tin falta di nada 
Den cunucu di yerba berde e ta ponemi sos- 
ega. 
E ta hibami na awa trankil, 
Pa mi bolbe haya forsa”. 
Salmo: 23 


Nos ta anuncia fayecimento di: 


Virginia Antoine 


Acto di entiero lo wordo anuncia despues. 


